División territorial d'España de 1833

La división territorial d'España de 1833 foi un proyeutu de reforma alministrativa entamáu, inmediatamente dempués de la muerte de Fernando VII, pol primer gobiernu de la rexente María Cristina de Borbón-Dos Sicilies, dirixíu por Francisco Cea Bermúdez. El so secretariu d'Estáu de Fomentu, Javier de Burgos, afitó, al traviés d'un decretu aprobáu'l 30 de payares de 1833, la división d'España en provincies y rexonesCalle Cea Bermúdez , ABC, 6 d'ochobre de 1954, p. 17.Carlos Marichal, Spain, 1834-1844: A New Society (1970), Coleición Tamesis Serie A Monografias, Volume 72, ISBN 0729300579, p. 52 et. seq.., que pervive anguaño inalterada esceutu pola división de la que yera provincia de Canaries en dos. La circular creó un estáu centralizáu dividíu en 49 provincies y 15 rexones. Toles provincies, sacante cuatro que conservaron les sos antigües denominaciones (Navarra, Araba, Gipuzkoa y Bizkaia), recibieron el nome de les sos respeutives capitalesReal Decretu de 30 de payares de 1833 en Wikisource;Real Decretu de 30 de payares de 1833 na web oficial del Gobiernu de Canaries..

El proyeutu de Javier de Burgos ye perasemeyáu al proyeutu de división territorial de 1822. Desapaecen, respeuto a aquelli, les provincies de Calatayud, Vierzo y Xàtiva, y camuda'l nome de delles otres provincies al proponese agora una capital nuevaJesús Larios Martín. Dinastías reales de España: Geografía política y eclesiástica (1986), Ediciones Hidalguia. p. 48..

 División provincial y rexonal 
La división territorial de Javier de Burgos de 1833 incluía 49 provincies. El nome de 43 d'elles promulgábase faciendo referencia a la so pertenencia a 11 rexones históriques qu'apaecíen enumberaes n'orde alfabéticu; les seis restantes (Canaries, Palma de Mallorca, Navarra, Araba, Gipuzkoa y Bizkaia) apaecíen nel decretu de forma independiente, y sería nes décades posteriores nes que entamaríen a ser consideraes a nivel práuticu como rexones (uniprovinciales les de Canaries, Palma y Navarra, y pluriprovincial, col nome de Provincies Vascongaes, les otres trés), lo que llevó'l total de rexones d'España a 15. El proyeutu de Burgos, poro, facía referencia intencionada a un nivel d'organización territorial supraprovincial, magar qu'ensin facer referencia a si había qu'atribuí-y a eses rexones funciones alministratives o non. La situación xurídica d'eses rexones caltúvose na Constitución de 1931, que-yos dio l'estatus xurídicu que caltienen de magarFuerzas políticas en el proceso autonómico de Castilla y León: 1975–1983 , tesis doctoral de Mariano González Clavero, p. 60..

250px|thumb|Los cuatro reinos d'Andalucía.
 L'Andalucía, qu'abarca los reinos de Córdoba, Granada, Jaén y Sevilla y divídese nes ocho provincies que vienen darréu: Almería, Cádiz, Córdoba, Granada, Huelva, Jaén, Málaga y Sevilla.
 El Reinu d'Aragón divídese en trés provincies: Uesca, Teruel y Zaragoza.
 El Principáu d'Asturies fórmalu la provincia d'Uviéu.
 Castiella la Nueva sigue dividida en cinco provincies: Ciudad Real, Cuenca, Guadalajara, Madrid y Toledo.
 Castiella la Vieya fórmenla les provincies d'Ávila, Burgos, Logroño, Palencia, Santander, Segovia, Soria y Valladolid.
Cataluña fórmenla les provincies de Barcelona, Girona, Lleida y Tarragona.
 Estremadura fórmenla les provincies de Badajoz y Cáceres.
 El Reinu de Galicia sodivídese nes provincies d'A Coruña, Lugo, Ourense y Pontevedra.
 El Reinu de León divídese nes provincies de Lleón, Salamanca y Zamora (como Rexón de Lleón).
 El Reinu de Murcia divídese nes provincies d'Albacete y Murcia.
 El Reinu de Valencia divídese nes provincies d'Alacant, Castelló, y València.
 Pamplona, Vitoria, Bilbao y San Sebastián son, respeutivamente, les capitales de les provincies de Navarra, Araba, Bizkaia y Gipuzkoa (Euskadi) . Palma de Mallorca ye la capital de les Islles Baleares .
 Santa Cruz de Tenerife ye la capital de les Islles Canaries .

Amás del modelu de 1822, Javier de Burgos tomó exemplu pa la so reforma de la división alministrativa francesa, que divide'l territoriu en departamentos, y magar que munches decisiones sobro les llendes provinciales pudieron parecer arbitraries acordies con criterios históricos o xeográficos la realidá ye qu'estes llendes estableciéronse sobre la base de dellos criterios racionales: la estensión (tenía de poder llegase del puntu más alloñau de la provincia a la capital nún día de viaxe), la población (les provincies habíen de tener una población d'ente 100.000 y 400.000 habitantes) y coherencia xeográfica. El gobiernu de la nación nombraría un representante, col títulu de «xefe políticu», como cargu de mayor autoridá alministrativa dientro la provinciaJefes Políticos y Gobernadores Civiles, Diputación d'Albacete..

Había un grupu importante de diputaos a Cortes que yera partidariu d'acabar colo que d'aquella se nomaba provincialismu, y por ello apostaron pa que les provincies nun foran denomaes con nomes históricos, como pidíen por exemplu la Diputación de Santander, que tentaba de recuperar, dende 1821, el nome de provincia de Cantabria, o los rioxanos, partidarios de que la provincia de so fora nomada La Rioxa. La división namás caltuvo los nomes tradicionales de les provincies vascongaes y Navarra, y respetó perpocos de los enclaves históricos del país: los más importantes d'ellos son el Rincón d'Ademuz (exclave de la provincia de Valencia) y l'enclave de Treviño (enclave de la provincia d'Araba perteneciente a la provincia de Burgos)Eduardo Barrenechea, Los 'gibraltares' de unas regiones en otras: Treviño, Llivia, Rincón de Ademuz... , El País, 8 de febreru de 1983.. Tamién ignoró les reivindicaciones provinciales de Calatayud y Alcañiz.

Poco dempués d'espublizase'l decretu dótose a les capitales provinciales de les instituciones básiques de gobiernuSantiago Pastrana, El siglo XIX y la revolución liberal en Páginas didácticas sobre geografía. y créose'l cargu de xefe políticu, antecedente de lo que dempués seríen gobernadores civiles y anguaño son delegaos y sodelegaos del gobiernu. Decretase tamién que tolos conceyos tienen que tener tol so territoriu dientro la mesma provincia, y poco dempués neto les llendes d'ellos que les de les provincies queden perfechamente definíes. Al añu siguiente, y tamién sobre la base de les llendes provinciales, créense los partíos xudiciales. Nes sos poblaciones principales formaríense los xulgaos de primer instancia ya instrucción, que seríen la base posteriormente de los distritos eleutorales y la contribución. Pa 1868 esistíen 463 partíos xudiciales y unos 8.000 municipios, práuticamente los mesmos (8.037) qu'hebo nes eleiciones municipales de 1999.

Les llendes provinciales y rexonales foron asumíes tanto por la Primer República Española de 1873, como por la Segunda República Española de 1931 y pol réxime monárquicu que surdió de la Constitución de 1978.

 Cambeos posteriores 
La división provincial d'España camudó perpoco de magar 1833. Recuéyense darréu los cambeos más importantes.

 Sieglu XIX 
 En 1834, por Real Orde de 16 d'abril, y tres del rechazu de los conceyos del Baxu Aragón a les llendes que'l decretu de 1833 estableciera ente les provincies de Zaragoza y Teruel, incorpórase la comarca de Caspe, que fora asignada a la provincia de Teruel, a la de Zaragoza, y trespásase la comarca de Calamocha, atribuyida a la provincia de Zaragoza na división orixinal, a la de Teruel.
 En 1836, por Real Orde de 9 de setiembre, amplíase la provincia de València con tierres de la d'Alacant, y esta cabera incorpora conceyos de les d'Albacete (Villena) y Murcia (Sax)División provincial de Javier de Burgos de 1833 , Jarique..
 En 1842 segrégase'l conceyu d'Aranjuez de la provincia de Toledo; pasa a formar parte de la de Madrid.
 Ente 1844 y 1854, la capital de Gipuzkoa pasó de San Sebastián a Tolosa.Historia, Ayuntamiento de Tolosa / Tolosako Udala web oficial.
 En 1845 incorpórse'l condáu d'Oñati a la provincia de Gipuzkoa.
 En 1846, por Real Orde de 24 de marzu, segrégase'l conceyu de Villarrobledo de la provincia de Ciudad Real. Pasa a pertenecer a la d'Albacete, afitándose asina les llendes actuales ente les dos.
 En 1851, por Real Orde de 25 de xunu, Requena y Utiel dexen de pertenecer a la provincia de Cuenca ya incorpórense a la de ValènciaRenfe Cercanías Valencia , RENFE. Fecha de acceso 2009-12-31.Ignacio Latorre Zacarés. El Archivo Municipal de Requena Abre sus Puertas , web de la biblioteca pública de Requena..

 Sieglu XX 
 En 1927 (R.D. nº 1586 de 21 de setiembre) dixébrase la provincia de Canaries, que según el Real Decretu de 10 de payares de 1833 había llamase provincia de Santa Cruz de Tenerife, en dos, que reciben los sos nomes actuales. Esti foi'l cambéu más importante de magar la espublización del decretu, una y bones fizo aumentar el númberu de provincies a 50.Real Decretu de 30 de payares de 1833 nel sitiu web oficial del Gobiernu de Canaries.
 En 1973 el conceyu de San Quirce del Río Pisuerga pasa de la provincia de Burgos a la de Palencia. Amás, desaparez como conceyu, incorporándose como una división alministrativa del conceyu palentín d'Alar del Rey.
 En 1979, por Real Decretu de 27 d'abril, incorpórase'l conceyu de San Llorente de la Vega, palentín primeru d'esi añu, al de Melgar de Fernamental, na provincia de Burgos. Esto camudó les llendes ente les dos provincies.Orden de 27 d'abril de 1979 .
 En 1980 l'antigua provincia de Logroño camuda'l so nome pol de provincia de La Rioxa.The Autonomy Process of La Rioja, SiSpain.org.La Rioja: the Autonomous Community, TypicallySpanish.com.
 En 1982, dientru del procesu de conformación de la comunidá autónoma de Cantabria, camudase'l nome de l'antigua provincia de Santander pol de provincia de Cantabria.LEY ORGÁNICA 8/1981, de 30 d'avientu, de Estatuto de Autonomía para Cantabria, BOE número 9 de 11/1/1982. (BOE-A-1982-635). Magar que la llei aprobóse n'avientu de 1981, publicóse (y, poro, fízose efectiva) en 1982. D'otra banda, la Rexón de Murcia pasa a ser una rexón uniprovincial al incorporase la provincia d'Albacete a la comunidá autónoma de Castiella-La Mancha. 
 En 1983 la provincia d'Uviéu camuda'l so nome pol de provincia d'Asturies.Ley 1/1983, de 5 d'abril, sobre cambio de denominación de la actual provincia de Oviedo por la de provincia de Asturias , noticias.juridicas.com.
 En 1992 les provincies de Girona y Lleida camuden el so nome oficial anterior en castellán,  y ) respeutivamente, al actual.Ley 2/1992, de 28 de febreru, por la que pasan a denominarse oficialmente Girona y Lleida las provincias de Gerona y Lérida , derecho.com. Fecha d'accesu 2009-12-31.
 En 1995, n'avientu, el conceyu de Gátova segrégase de la provincia de Castelló pa incorporase a la de València.Ley Orgánica 15/1995, de 27 d'avientu, sobre alteración de los límites provinciales consistente en la segregación del municipio de Gátova de la provincia de Castellón y su agregación a la de Valencia , noticias.juridicas.com.
 En 1997 la provincia de les Islles Baleares camuda'l so nome pol de provincia de Illes Balears.Ley 13/1997, de 25 d'abril, por la que pasa a denominarse oficialmente Illes Balears la provincia de Baleares , noticias.juridicas.com. Fecha d'accesu 2009-12-31.
 En 1998 les provincies d'A Coruña y Ourense pasan a denomase asina oficialmente. Primero yeren les provincies de  y .Ley 2/1998, de 3 de marzu, sobre el cambio de denominación de las provincias de La Coruña y Ourense , noticias.juridicas.com.

 Sieglu XXI 
 En 2011 les provincies d'Euskadi camuden los sos nomes oficiales anteriores (Álava, Guipúzcoa y Vizcaya) polos de Araba/Álava, Gipuzkoa y Bizkaia''.

Les provincies definíes en 1833 siguen siendo, según recueye la Constitución Española de 1978, pieces básiques de la organización territorial d'España (artículu 141), base de les circunscripciones eleutorales (artículu 68) y les unidaes de les que se componen les comunidaes autónomes (artículu 143). L'Estatutu d'autonomía de Cataluña qu'entró en vigor n'agostu de 2006 nun recueye la división provincial, y considera dividida Cataluña en siete vegueríesEsther Celma Reus, El Govern confirma que la ley territorial queda aparcada , El Periódico online,9 de febreru de 2007.. Sicasí, nun ta previsto qu'esa división modifique la división provincial esistente a nivel estatal pa nun alteriar, por exemplu, la representación de Cataluña nes Cortes Xenerales.

 Referencies 

Categoría:Organización territorial d'España
Categoría:Wikipedia:Páxines con enllaces interllingüísticos